Vir die mans wat gedink het dit vat jou 20 minute om jou hare te sny, wag daar ‘n groot ontnugtering! Ons gaan vir julle wys hoe die nuwe man sy haarstyl by sy leefstyl aanpas.
Ons ondersoek nuwe tegnologie wat die waarheid vertel oor die ouderdom van ons velle, en Moria is bang!
Wanneer dit kom by verhoudings, geld sake en werks omstandighede, gryp baie van ons na Astrologie om te sien of ons nie antwoorde kan kry nie. Maar het jy geweet dat hierdie eeu oue wetenskap ook interessatante waarhede kan verskaf oor ons gesondheid, wat jou sport ideaal is vir ons om te speel tot die kleur skemas wat die beste by jou sal pas. Vergesel Moria as sy gesels met Jacqueline Brook, n baie bekende astroloog oor hierdie fasinerende onderwerp.
Verward oor die verskeidenheid dieëte op die mark? Kyk gerus Maatband- ons gesels met ‘n bekende dieëtkundige, Amanda Kuit, en sy wys vir ons ‘n maklike manier om gesond te eet, en steeds jouself te bederf met ‘n blokkie sjokolade of twee.
Maatband kuier ook by ‘n dermatoloog van Pretoria wat ons ‘n bietjie touwys maak oor puisies en aknee en ook vir ons wys wat ons kan doen met die merke wat hulle dit agterlaat.
Ons wys ook vir jou “Boxercise”, ‘n ander manier van fiks word en wat daardie ongewenste sal afskud, maar wees gewaarsku: dié een is nie vir sussies nie.